SETบ่ายรูดต่อ 21 จุด รับแรงกดดันปัจจัยตปท.-รอความชัดเจนเลือกตั้งไทย จับตาแนวรับ 1,710 จุด
SET บ่ายรูดต่อ 21 จุด รับแรงกดดันปัจจัยตปท.-รอความชัดเจนเลือกตั้งไทย จับตาแนวรับ 1,710 จุด โดยล่าสุด ณ เวลา 15.33 น. อยู่ที่ระดับ 1,713.18 จุด ลดลง 21.36 จุด หรือ 1.23% สูงสุดที่ระดับ 1,726.65จุด ต่ำสุดที่ระดับ 1,712.98 จุด มูลค่าการซื้อขาย 54,401.42 ล้านบาท
30 พ.ค. 2561

ผู้สื่อข่าวรายงานว่า ดัชนีตลาดหุ้นไทย ณ เวลา 15.33 น. อยู่ที่ระดับ 1,713.18 จุด ลดลง 21.36 จุด หรือ 1.23% สูงสุดที่ระดับ 1,726.65จุด ต่ำสุดที่ระดับ 1,712.98 จุด มูลค่าการซื้อขาย 54,401.42 ล้านบาท
บล.ซีจีเอส-ซีไอเอ็มบี คาดตลาดภาคบ่ายจะแกว่งในกรอบที่กว้างขึ้นทั้งแดนบวกและลบ ขึ้นอยู่กับผลการวินิจฉัยของศาลรัฐธรรมนูญเรื่องที่มาของ ส.ส. หากออกมาในเชิงบวก คาดดัชนีอาจขึ้นมาเล่นในแดนบวกหรือแย่สุดปิดเหนือ 1725 จุด โดยภาคเช้าเริ่มเห็นสัญญาณแรงซื้อหุ้นพลังงานเข้ามาหนุนตลาด
อย่างไรก็ตามหากผลออกมาในเชิงลบ ดัชนี SET น่าจะร่วงไปที่ 1,710+/- จุด แรงขายหุ้นในภาคเช้ายังคงเป็นแรงกดดันจากดัชนีในภูมิภาค ซึ่งเรามองว่ายังไม่น่าจะมีอะไรที่รุนแรง เพียงแต่เป็นผลระยะสั้น นอกจากนั้นหากดูปฏิกิริยาของราคาน้ำมันเบรนท์ที่เทรดกันอยู่พบว่ายังแกว่งในกรอบ 75+/- ดอลลาร์ต่อบารเรล์
ขณะที่ดาวโจนส์ล่วงหน้าแกว่งในกรอบแคบๆ เราจึงมองว่าแนวโน้มภาคบ่ายดัชนีน่าจะผันผวนแรงขึ้นทั้งแดนบวกและลบ โดยมีแนวรับที่ 1714-1708 จุดและแนวต้านที่ 1735-1740 จุด โดยแนะนำ เล่นเก็งกำไร PTT PTTEP TOP PTTGC
ด้าน บล.โกลเบล็ก ระบุในบทวิเคราะห์ ตลาดหุ้นไทยสัปดาห์นี้มีแรงกดดันจากปัจจัยต่างประเทศเป็นหลัก ได้แก่ ความกังวลปัจจัยการเมืองของยูโรโซนได้แก่ รัฐบาลอิตาลีและสเปนที่ขาดเสถียรภาพ สงครามการค้าสหรัฐกับประเทศคู่ค้า ราคาน้ำมันดิบปรับลดลงจากความกังวลต่อการที่ซาอุดิอาระเบียและรัสเซียกำลังพิจารณาปรับเพิ่มกำลังการผลิตน้ำมันกดดันราคาหุ้นกลุ่มพลังงาน รวมทั้ง fund flow ผันผวนต่อเนื่องในช่วง 1 เดือนย้อนหลังนักลงทุนต่างชาติ่ยังคงขายสุทธิเพิ่มขึ้น
10 หุ้นกดดัชนี
